# 110 meter hækkeløb

### Fra Wikipedia, den frie encyklopædi

Du har nye beskeder (forskel fra næstsidste redigering).
Hækkeløb

110 meter hækkeløb er en atletikdisciplin, der er på det olympiske program for mænd. I et løb skal atleterne springe over ti "hække" (bomme) af højden 1,067 m, som er placeret med samme interval på en lige bane.

Den første hæk er placeret 13,72 m efter startlinien, hvorpå de følgende hække følger med 9,14 m intervaller, hvilket giver en afsluttende strækning på 14,02 m til mållinien. Hækkenes fødder er udformet, så hvis atleten rammer hækken, så vælter den. Det er tilladt at vælte hækkene, så længe det ikke sker med overlæg.

Disciplinen har været på de olympiske leges program siden sommer-OL 1896. Kvinderne fik hækkeløb på OL-programmet i 1932, men i en kortere udgave på 80 meter. Siden sommer-OL 1972 har kvinderne løbet 100 meter hækkeløb. Det er også disse distancer, der anvendes til VM og øvrige senior-mesterskaber i atletik.

De hurtigste atleter i disciplinen gennemfører løbet på omkring 13 sekunder. Den øjeblikkelige verdensrekord indehaves af kineseren Xiang Liu med tiden 12,88 sekunder sat i Lausanne i Schweiz 11. juli 2006.

## [redigér] Historie

De første hækkeløb blev løbet i England omkring 1830, hvor der blev opsat træbomme på strækninger af 100 yards. Løbet blev forsøgt standardiseret i 1864, hvor man fandt frem til en strækning på 120 yards (109,72 m) samt bomme af højden af højden 1,067 m. Siden 1888 blev længden rundet op til 110 m, og man havde fastsat løbet på den form, den kendes i nu. Undtagelsen var Tyskland, der brugte hække på højden 1,00 meter frem til starten af det 20. århundrede.

Selve bommene var i starten massive, men blev fra 1895 efterhånden erstattet af lettere T-formede bomme. De gjorde det muligt for løberne at vælte bommene og fortsætte løbet. I starten blev løberne dog diskvalificeret, hvis de væltede mere end tre bomme, mens rekorder kun blev godkendt, hvis alle bomme var blevet stående. Fra 1935 blev også den regel fjernet.

Samme år blev de T-formede bomme erstattet af L-formede bomme, hvor foden peger mod startlinien, hvilket gør, at de lettere vælter, når løberen rammer dem.

Alvin Kraenzlein, guldvinder i 110 meter hækkeløb ved OL i 1900

Teknikken, der nu er fremherskende, stammer fra amerikaneren Alvin Kraenzlein, der vandt guld ved sommer-OL 1900. Den går ud på, at man løber over første hæk og derpå bruger tre skridt mellem hver hæk.

Der har tidligere også været praktiseret hækkeløb for mænd på en 200 meter distance, men fra1960 er IAAF stoppet med at anerkende rekorder på distancen. I stedet findes 400 meter hækkeløb.

## [redigér] Rekordtider

### [redigér] International udvikling

- Den første anerkendte verdensrekord: 15,0 sekunder, Forrest Smithson (USA), 1908
- Første under 14,0 sekunder: 13,7 sekunder, Forrest Towns (USA), 1936
- Første under 13,0 sekunder: 12,93 sekunder, Renaldo Nehemiah (USA), 1981
- Nuværende verdensrekord: 12,88 sekunder, Liu Xiang (Kina), 2006

### [redigér] Danske tider

- Nuværende dansk rekord: 13.82 sekunder, Erik Sidenius Jensen, 1987
- Aktuelt bedste danske tid (august 2007): 14,41 sekunder, Jon Yde Bentsen

## [redigér] Alle tiders top ti

Amerikanere har internationalt domineret disciplinen med 19 ud af 26 olympiske titler samt 7 ud af de 10 verdensmesterskaber, der er afholdt. Denne dominans kan også aflæses af følgende top ti.

Ved tiden er angivet vindpåvirkning i m/s (+ = medvind, - = modvind).

Nr | Tid | Løber | Land | Sted | Dato
--- | --- | --- | --- | --- | ---
1 | 12.88 (+1.1) | Liu Xiang | Kina | Lausanne | 11. juli 2006
2 | 12.90 (+1.1) | Dominique Arnold | USA | Lausanne | 11. juli 2006
3 | 12.91 (+0.5) | Colin Jackson | Storbritannien | Stuttgart | 20. august 1993
4 | 12.92 (-0.1) | Roger Kingdom | USA | Zürich | 16. august 1989
= | 12.92 (+0.9) | Allen Johnson | USA | Atlanta | 23. juni 1996
6 | 12.93 (-0.2) | Renaldo Nehemiah | USA | Zürich | 19. august 1981
7 | 12.94 (+1.6) | Jack Pierce | USA | Atlanta | 22. juni 1996
8 | 12.95 (+1.5) | Terrence Trammell | USA | New York City | 2. juni 2007
9 | 12.97 (+1.0) | Ladji Doucouré | Frankrig | Angers | 15. juli 2005
10 | 12.98 (+0.6) | Mark Crear | USA | Zagreb | 7. juli 1999

Atletikdiscipliner
Sprint: 60 m | 100 m | 200 m | 400 m ".." Hækkeløb: 60 m hæk | 100 m hæk | 110 m hæk | 400 m hæk Mellemdistanceløb: 800 m | 1500 m | 3000 m | 3000 m forhindringsløb Langdistanceløb: 5.000 m | 10.000 m | halvmarathonløb | marathonløb | ultramarathonløb | flerdagesløb | cross | terrænløb

Stafetløb: 4 x 100 m | 4 x 400 m ".." Kapgang

Kastediscipliner: Diskoskast | Hammerkast | Spydkast | Kuglestød | Vægtkast

Springdiscipliner: Højdespring | Længdespring | Stangspring | Trespring

Mangekamp: Femkamp | Syvkamp | Tikamp

Olympiske discipliner i atletik

100 m | 200 m | 400 m | 800 m | 1500 m | 5000 m | 10.000 m | Maraton | 100 m hækkeløb (kvinder) | 110 m hækkeløb (mænd) | 400 m hækkeløb | 3000 m forhindringsløb | 4 × 100 m stafet | 4 × 400 m stafet | 20 km kapgang | 50 km kapgang (mænd) | Højdespring | Længdespring | Stangspring | Trespring | Spydkast | Diskoskast | Kuglestød | Hammerkast | Syvkamp (kvinder) | Tikamp (mænd)

Hentet fra "http://da.wikipedia.org../../../1/1/0/110_meter_h%C3%A6kkel%C3%B8b.html"

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Català
- Deutsch
- English
- Español
- Eesti
- Suomi
- Français
- Italiano
- 日本語
- Nederlands
- ‪Norsk (bokmål)‬
- Polski
- Português
- 中文